CELEX: 32021R0619
Language: bg
Date: 2021-04-15 00:00:00
Title: Регламент за изпълнение (ЕС) 2021/619 на Комисията от 15 април 2021 година за изменение на регламенти за изпълнение (ЕС) 2020/2235, (ЕС) 2020/2236 и (ЕС) 2021/403 по отношение на преходните разпоредби за използването на ветеринарни здравни сертификати, ветеринарни здравни/официални сертификати и официални сертификати (текст от значение за ЕИП)

16.4.2021   
               
               
                  BG
               
               
                  Официален вестник на Европейския съюз
               
               
                  L 131/72
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/619 НА КОМИСИЯТА
         от 15 април 2021 година
         за изменение на регламенти за изпълнение (ЕС) 2020/2235, (ЕС) 2020/2236 и (ЕС) 2021/403 по отношение на преходните разпоредби за използването на ветеринарни здравни сертификати, ветеринарни здравни/официални сертификати и официални сертификати
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/429 на Европейския парламент и на Съвета от 9 март 2016 г. за заразните болести по животните и за изменение и отмяна на определени актове в областта на здравеопазването на животните (Законодателство за здравеопазването на животните) (1), и по-специално член 146, параграф 2, член 156, параграф 2, първа алинея, буква а), член 162, параграф 5, член 168, параграф 4, член 213, параграф 2, член 224, параграф 4, член 238, параграф 3 и член 239, параграф 3 от него,
         като взе предвид Регламент (ЕС) 2017/625 на Европейския парламент и на Съвета 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (2), и по-специално член 90, член 126, параграф 3 и член 134, първа алинея, буква е) от него,
         като има предвид, че:
         
                     (1)
                  
                  
                     С регламенти за изпълнение (ЕС) 2020/2235 (3), (ЕС) 2020/2236 (4) и (ЕС) 2021/403 (5) на Комисията се установяват образците на ветеринарните здравни сертификати, ветеринарните здравни/официални сертификати и официалните сертификати, които се изисква да придружават пратките с животни и стоки при движение в рамките на Съюза и при въвеждане в Съюза.
                  
               
                     (2)
                  
                  
                     За да се улесни преходът към използването на новите ветеринарни здравни сертификати и ветеринарни здравни/официални сертификати за движение на пратки в рамките на Съюза и между държави членки и за да се даде възможност за подходящо обучение на операторите и на персонала на компетентните органи във всички държави членки, е необходимо да се определи преходен период, през който компетентните органи в държавите членки да могат да използват сертификати, издадени в съответствие със законодателството, приложимо преди датата на прилагане на регламенти за изпълнение (ЕС) 2020/2235, (ЕС) 2020/2236 и (ЕС) 2021/403.
                  
               
                     (3)
                  
                  
                     В Регламент за изпълнение (ЕС) 2020/2235 се предвижда преходен период за въвеждането в Съюза на пратки с продукти от животински произход, съставни продукти, кълнове, предназначени за консумация от човека, и семена, предназначени за производство на кълнове за консумация от човека, които са придружени от подходящия сертификат, издаден в съответствие с образците, установени в Регламент (ЕС) № 28/2012 на Комисията (6) и Регламент за изпълнение (ЕС) 2019/628 на Комисията (7). Поради това в интерес на правната сигурност следва да бъде изяснена продължителността на преходния период за използване на тези сертификати.
                  
               
                     (4)
                  
                  
                     С Регламент за изпълнение (ЕС) 2020/2235 се отменя Регламент (ЕО) № 599/2004 на Комисията (8), считано от 21 април 2021 г. В посочения регламент се установява хармонизираният образец на сертификати за движение в рамките на Съюза на пратки с животни и продукти. Освен това с посочения регламент се предвижда осигуряването на съвместимост на хармонизирания образец на сертификати с интегрираната компютризирана ветеринарна система TRACES и се улеснява функционирането на системата за сертифициране и уведомяване за случаи на движение в рамките на Съюза на такива пратки. С цел да се даде възможност за по-нататъшно използване в TRACES на сертификатите, издадени в съответствие с приложимото преди 21 април 2021 г. законодателство, датата на отмяна на посочения регламент следва да бъде изменена, за да се вземе предвид краят на преходните периоди, посочени в регламенти за изпълнение (ЕС) 2020/2236 и (ЕС) 2021/403, изменени с настоящия регламент.
                  
               
                     (5)
                  
                  
                     В Регламент за изпълнение (ЕС) 2020/2236 се предвижда преходен период за въвеждането в Съюза на пратки с водни животни и с продукти от животински произход от водни животни, които са придружени от съответния ветеринарен здравен сертификат, издаден в съответствие с Регламент (ЕО) № 1251/2008 на Комисията (9). Поради това в интерес на правната сигурност следва да бъде изяснена продължителността на преходния период за използване на тези сертификати.
                  
               
                     (6)
                  
                  
                     С цел да се улесни предприемането от компетентните органи на необходимите мерки, за да се гарантира съответствието с Регламент за изпълнение (ЕС) 2020/2236 при движение в рамките на Съюза на пратки с водни животни и с продукти от животински произход от водни животни, следва да бъде въведен преходен период, през който тези пратки да може да бъдат придружавани от съответния ветеринарен здравен сертификат, издаден в съответствие с Регламент (ЕО) № 1251/2008.
                  
               
                     (7)
                  
                  
                     В Регламент за изпълнение (ЕС) 2021/403 се предвижда преходен период за въвеждането в Съюза на пратки със сухоземни животни и със зародишни продукти от тях, които са придружени от подходящия сертификат, издаден в съответствие с регламенти (ЕО) № 798/2008 (10) и (ЕС) № 206/2010 (11) на Комисията, регламенти за изпълнение (ЕС) № 139/2013 (12) и (ЕС) 2018/659 (13) на Комисията, решения 2006/168/ЕО (14) и 2010/472/ЕС (15) на Комисията, както и в съответствие с решения за изпълнение 2011/630/ЕС (16), 2012/137/ЕС (17) и (ЕС) 2019/294 (18) на Комисията. Поради това в интерес на правната сигурност следва да бъде изяснена продължителността на преходния период за използване на тези сертификати.
                  
               
                     (8)
                  
                  
                     С цел да се улесни предприемането от компетентните органи на необходимите мерки, за да се гарантира съответствието с Регламент за изпълнение (ЕС) 2021/403 при движение между държави членки на пратки със сухоземни животни и със зародишни продукти от тях, следва да бъде въведен преходен период, през който тези пратки да може да бъдат придружавани от съответния ветеринарен здравен сертификат, издаден в съответствие с директиви 64/432/ЕИО (19), 88/407/ЕИО (20), 89/556/ЕИО (21), 90/429/ЕИО (22), 91/68/ЕИО (23), 92/65/ЕИО (24), 2009/156/ЕО (25) и 2009/158/ЕО (26) на Съвета, както и в съответствие с Решение 2010/470/ЕС на Комисията (27).
                  
               
                     (9)
                  
                  
                     Тъй като регламенти за изпълнение (ЕС) 2020/2235, (ЕС) 2020/2236 и (ЕС) 2021/403 се прилагат с действие от 21 април 2021 г., настоящият регламент следва също да се прилага от тази дата.
                  
               
                     (10)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Изменение на Регламент за изпълнение (ЕС) 2020/2235
            Член 35 от Регламент за изпълнение (ЕС) 2020/2235 се заменя със следното:
            
               
                  „Член 35
                  Преходни разпоредби
                  
                     1.   Пратките с продукти от животински произход, съставни продукти, кълнове, предназначени за консумация от човека, и семена, предназначени за производство на кълнове за консумация от човека, придружавани от подходящия сертификат, издаден в съответствие с образците, установени в Регламент (ЕС) № 28/2012 и в Регламент за изпълнение (ЕС) 2019/628, се приемат за въвеждане в Съюза до 20 октомври 2021 г., при условие че сертификатът е подписан от лицето, упълномощено да го подписва в съответствие с посочения регламент и с посочения регламент за изпълнение, преди 21 август 2021 г.
                  
                  
                     2.   Хармонизираният образец на сертификати за движение в рамките на Съюза, установен в Регламент (ЕО) № 599/2004, се приема за движение в рамките на Съюза до 17 октомври 2021 г.
                  
                  
                     3.   Позоваванията на разпоредби на отменените актове в сертификатите и в приложението към Регламент (ЕО) № 599/2004 се считат за позовавания на съответните заместващи разпоредби и се четат съгласно таблиците на съответствието, когато е приложимо.“
                  
               
            
         
         
            Член 2
            Изменение на Регламент за изпълнение (ЕС) 2020/2236
            Член 10 от Регламент за изпълнение (ЕС) 2020/2236 се заменя със следното:
            
               
                  „Член 10
                  Преходни разпоредби
                  
                     1.   Пратките с водни животни и с продукти от животински произход от водни животни, придружавани от подходящия ветеринарен здравен сертификат, издаден в съответствие с образеца, установен в Регламент (ЕО) № 1251/2008, се приемат за въвеждане в Съюза до 20 октомври 2021 г., при условие че ветеринарният здравен сертификат е подписан от официален инспектор преди 21 август 2021 г.
                  
                  
                     2.   Пратките с водни животни и с продукти от животински произход от водни животни, придружавани от подходящия ветеринарен здравен сертификат, издаден в съответствие с образеца, установен в Регламент (ЕО) № 1251/2008, се приемат за въвеждане в Съюза до 17 октомври 2021 г.
                  
                  
                     3.   Позоваванията на разпоредби на отменените актове в сертификатите се считат за позовавания на съответните заместващи разпоредби и се четат съгласно таблиците на съответствието, когато е приложимо.“
                  
               
            
         
         
            Член 3
            Изменение на Регламент за изпълнение (ЕС) 2021/403
            Член 27 от Регламент за изпълнение (ЕС) 2021/403 се заменя със следното:
            
               
                  „Член 27
                  Преходни разпоредби
                  
                     1.   Пратките със сухоземни животни и зародишни продукти от тях, придружавани от подходящия сертификат, издаден в съответствие с образците, установени в регламенти (ЕО) № 798/2008 и (ЕС) № 206/2010, регламенти за изпълнение (ЕС) № 139/2013 и (ЕС) 2018/659, решения 2006/168/ЕО и 2010/472/ЕС, както и в съответствие с решения за изпълнение 2011/630/ЕС, 2012/137/ЕС и (ЕС) 2019/294, се приемат за въвеждане в Съюза до 20 октомври 2021 г., при условие че сертификатът е подписан от лицето, упълномощено да го подписва в съответствие с посочените регламенти, регламенти за изпълнение, решения и решения за изпълнение, преди 21 август 2021 г.
                  
                  
                     2.   Пратките с определени категории копитни животни, придружавани от подходящия сертификат, издаден в съответствие с образците, установени в директиви 64/432/ЕИО (*1), 91/68/ЕИО (*2) на Съвета, Директива 92/65/ЕИО и Директива 2009/156/ЕО (*3) на Съвета, се приемат за движение между държави членки до 17 октомври 2021 г.
                  
                  
                     3.   Пратките с определени категории птици и зародишни продукти от тях, придружавани от подходящия сертификат, издаден в съответствие с образеца, установен в Директива 2009/158/ЕО на Съвета (*4), се приемат за движение между държави членки до 17 октомври 2021 г.
                  
                  
                     4.   Пратките с определени видове зародишни продукти от говеда, придружавани от подходящия сертификат, издаден в съответствие с образците, установени в директиви 88/407/ЕИО и 89/556/ЕИО, се приемат за движение между държави членки до 17 октомври 2021 г.
                  
                  
                     5.   Пратките с определени видове зародишни продукти от овце и кози, придружавани от подходящия сертификат, издаден в съответствие с образеца, установен в Решение 2010/470/ЕС, се приемат за движение между държави членки до 17 октомври 2021 г.
                  
                  
                     6.   Пратките с определени видове зародишни продукти от свине, придружавани от подходящия сертификат, издаден в съответствие с образците, установени в Директива 90/429/ЕИО и в Решение 2010/470/ЕС, се приемат за движение между държави членки до 17 октомври 2021 г.
                  
                  
                     7.   Пратките с определени видове зародишни продукти от еднокопитни животни, придружавани от подходящия сертификат, издаден в съответствие с образеца, установен в Решение 2010/470/ЕС, се приемат за движение между държави членки до 17 октомври 2021 г.
                  
                  
                     8.   Пратките с определени категории пчели, придружавани от подходящия сертификат, издаден в съответствие с образеца, установен в Директива 92/65/ЕИО, се приемат за движение между държави членки до 17 октомври 2021 г.
                  
                  
                     9.   Пратките с определени категории сухоземни животни и определени зародишни продукти от тях, придружавани от подходящия сертификат, издаден в съответствие с образеца, установен в Директива 92/65/ЕИО, се приемат за движение между държави членки до 17 октомври 2021 г.
                  
                  
                     10.   Позоваванията на разпоредби на отменените актове в сертификатите се считат за позовавания на съответните заместващи разпоредби и се четат съгласно таблиците на съответствието, когато е приложимо.
                  
               
            
         
         
            Член 4
            Влизане в сила и прилагане
            Настоящият регламент влиза в сила на третия ден след деня на публикуването му в Официален вестник на Европейския съюз.
            
            Той се прилага от 21 април 2021 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 15 април 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 84, 31.3.2016 г., стр. 1.
         
            (2)  ОВ L 95, 7.4.2017 г., стр. 1.
         
            (3)  Регламент за изпълнение (ЕС) 2020/2235 на Комисията от 16 декември 2020 г. за определяне на правила за прилагането на регламенти (ЕС) 2016/429 и (ЕС) 2017/625 на Европейския парламент и на Съвета по отношение на образците на ветеринарни здравни сертификати, образците на официални сертификати и образците на ветеринарни здравни/официални сертификати за въвеждане в Съюза и за движение в рамките на Съюза на пратки с определени категории животни и стоки и по отношение на официалното сертифициране във връзка с тези сертификати и за отмяна на Регламент (ЕО) № 599/2004, регламенти за изпълнение (ЕС) № 636/2014 и (ЕС) 2019/628, Директива 98/68/ЕО и решения 2000/572/ЕО, 2003/779/ЕО и 2007/240/ЕО (ОВ L 442, 30.12.2020 г., стр. 1).
         
            (4)  Регламент за изпълнение (ЕС) 2020/2236 на Комисията от 16 декември 2020 г. за определяне на правила за прилагането на регламенти (ЕС) 2016/429 и (ЕС) 2017/625 на Европейския парламент и на Съвета по отношение на образците на ветеринарни здравни сертификати за въвеждане в Съюза и за движение в рамките на Съюза на пратки с водни животни и с определени продукти от животински произход от водни животни и по отношение на официалното сертифициране във връзка с тези сертификати и за отмяна на Регламент (ЕО) № 1251/2008 (ОВ L 442, 30.12.2020 г., стр. 410).
         
            (5)  Регламент за изпълнение (ЕС) 2021/403 на Комисията от 24 март 2021 г. за определяне на правила за прилагането на регламенти (ЕС) 2016/429 и (ЕС) 2017/625 на Европейския парламент и на Съвета по отношение на образците на ветеринарни здравни сертификати и на ветеринарни здравни/официални сертификати за въвеждане в Съюза и за движение между държави членки на пратки с определени категории сухоземни животни и със зародишни продукти от тях и по отношение на официалното сертифициране във връзка с тези сертификати и за отмяна на Решение 2010/470/ЕС (ОВ L 113, 31.3.2021 г., стр. 1).
         
            (6)  Регламент (ЕС) № 28/2012 на Комисията от 11 януари 2012 г. за установяване на приложимите изисквания при сертифициране на определени съставни продукти във връзка с вноса и транзитното им преминаване през територията на Съюза и за изменение на Решение 2007/275/ЕО и Регламент (ЕО) № 1162/2009 (ОВ L 12, 14.1.2012 г., стр. 1).
         
            (7)  Регламент за изпълнение (ЕС) 2019/628 на Комисията от 8 април 2019 г. относно образци на официални сертификати за определени животни и стоки и за изменение на Регламент (ЕО) № 2074/2005 и Регламент за изпълнение (ЕС) 2016/759 по отношение на посочените образци на сертификати (ОВ L 131, 17.5.2019 г., стр. 101).
         
            (8)  Регламент (ЕО) № 599/2004 на Комисията от 30 март 2004 г. относно приемане на хармонизиран образец на сертификат и инспекционен доклад, свързан с търговията в рамките на Общността с животни и продукти от животински произход (ОВ L 94, 31.3.2004 г., стр. 44).
         
            (9)  Регламент (ЕО) № 1251/2008 на Комисията от 12 декември 2008 г. за прилагане на Директива 2006/88/ЕО на Съвета по отношение на условията и изискванията за сертифициране при пускането на пазара и вноса в Общността на аквакултури и продукти от тях и за установяване на списък с векторни видове (ОВ L 337, 16.12.2008 г., стр. 41).
         
            (10)  Регламент (ЕО) № 798/2008 на Комисията от 8 август 2008 г. за установяване на списък от трети страни, територии, зони или компартменти, от които са разрешени вносът и транзитът през Общността на домашни птици и продукти от домашни птици, и относно изискванията за ветеринарно сертифициране (ОВ L 226, 23.8.2008 г., стр. 1).
         
            (11)  Регламент (ЕС) № 206/2010 на Комисията от 12 март 2010 г. за установяване на списъци на трети страни, територии или части от тях, от които е разрешен вносът в Европейския съюз на някои животни и прясно месо и за определяне на изискванията за ветеринарното сертифициране (ОВ L 73, 20.3.2010 г., стр. 1).
         
            (12)  Регламент за изпълнение (ЕС) № 139/2013 на Комисията от 7 януари 2013 г. за определяне на ветеринарно-санитарните условия за внос на някои птици в Съюза и на карантинните условия за този внос (ОВ L 47, 20.2.2013 г., стр. 1).
         
            (13)  Регламент за изпълнение (ЕС) 2018/659 на Комисията от 12 април 2018 г. относно условията за въвеждане в Съюза на живи еднокопитни животни и сперма, яйцеклетки и ембриони от еднокопитни животни (ОВ L 110, 30.4.2018 г., стр. 1).
         
            (14)  Решение 2006/168/ЕО на Комисията от 4 януари 2006 г. за установяване на изисквания за здравно и ветеринарно сертифициране при внос в Общността на ембриони от едър рогат добитък и за отмяна на Решение 2005/217/ЕО (ОВ L 57, 28.2.2006 г., стр. 19).
         
            (15)  Решение 2010/472/ЕС на Комисията от 26 август 2010 г. относно вноса в Съюза на сперма, яйцеклетки и ембриони от животни от рода на овцете и козите (ОВ L 228, 31.8.2010 г., стр. 74).
         
            (16)  Решение за изпълнение 2011/630/ЕС на Комисията от 20 септември 2011 г. относно вноса в Съюза на сперма от домашни животни от рода на едрия рогат добитък (ОВ L 247, 24.9.2011 г., стр. 32).
         
            (17)  Решение за изпълнение 2012/137/ЕС на Комисията от 1 март 2012 г. относно вноса в Съюза на сперма от домашни животни от рода на свинете (ОВ L 64, 3.3.2012 г., стр. 29).
         
            (18)  Решение за изпълнение (ЕС) 2019/294 на Комисията от 18 февруари 2019 г. за установяване на списъка с територии и трети държави, от които е разрешен вносът в Съюза на кучета, котки и порове, и на образеца на ветеринарен здравен сертификат за такъв внос (ОВ L 48, 20.2.2019 г., стр. 41).
         
            (19)  Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (ОВ 121, 29.7.1964 г., стр. 1977).
         
            (20)  Директива 88/407/ЕИО на Съвета от 14 юни 1988 г. относно определяне на ветеринарно-санитарните изисквания за внос и търговия в рамките на Общността с дълбоко замразена сперма от животни от рода на едрия рогат добитък (ОВ L 194, 22.7.1988 г., стр. 10).
         
            (21)  Директива 89/556/ЕИО на Съвета от 25 септември 1989 г. относно ветеринарно-санитарните условия, регулиращи търговията в рамките на Общността и вноса от трети страни на ембриони от домашни животни от рода на едрия рогат добитък (ОВ L 302, 19.10.1989 г., стр. 1).
         
            (22)  Директива 90/429/ЕИО на Съвета от 26 юни 1990 г. за определяне на ветеринарно-санитарните изисквания за внос и търговия в рамките на Общността със сперма от животни от рода на свинете (ОВ L 224, 18.8.1990 г., стр. 62).
         
            (23)  Директива 91/68/ЕИО на Съвета от 28 януари 1991 г. относно ветеринарно-санитарните изисквания относно търговията с овце и кози в рамките на Общността (ОВ L 46, 19.2.1991 г., стр. 19).
         
            (24)  Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО (ОВ L 268, 14.9.1992 г., стр. 54).
         
            (25)  Директива 2009/156/ЕО на Съвета от 30 ноември 2009 г. относно ветеринарно-санитарните условия, регулиращи движението и вноса от трети страни на еднокопитни животни (ОВ L 192, 23.7.2010 г., стр. 1).
         
            (26)  Директива 2009/158/ЕО на Съвета от 30 ноември 2009 г. относно ветеринарно-санитарните изисквания за вътреобщностната търговия и вноса от трети държави на домашни птици и яйца за люпене (ОВ L 343, 22.12.2009 г., стр. 74).
         
            (27)  Решение 2010/470/ЕС на Комисията от 26 август 2010 г. за установяване на образци на здравни сертификати за търговия в Съюза със сперма, яйцеклетки и ембриони от животни от рода на конете, овцете и козите, както и с яйцеклетки и ембриони от животни от рода на свинете (ОВ L 228, 31.8.2010 г., стр. 15).